rlitschk/wikidir huggingface dataset:
De Volksbank Stood-Cuxhoben eG is en Volksbank mit Seet in Stood. De Bank höört to’n Genossenschaftsverband un hett 19 Filialen in’n Landkreis Stood, Landkreis Cuxhoben un op Helgoland. Den Vörstand billt Reinhard Dunker un Henning Porth, de Vörsitter von’n Opsichtsraad is Axel Lohse. De BLZ is 241 910 15 un de BIC GENO DEF1 SDE. De Bilanzsumm weer an’n 31. Dezember 2011 877 Millionen Euro. De Bank hett 225 Mitarbeiders, 17.300 Maten un 41.300 Kunnen mit 80.000 Konten (Stand 2012). Blangen Stood hett de Volksbank 11 Filialen in Buxthu, Cuxhoben, Helgoland, Hemmoor-Warstood, Himmelpoorten, Jörk, Kumbarg, Lee, Olenwoold, Oterndörp un Steenkark. SB-Standöörd gifft dat söss in Worenhüüs in Buxthu, Cuxhoben un Stood un een in en egen Gebüüd in Duhnen. An’n 1. Januar 2000 sünd de Volksbank Stood un de Volksbank Cuxhoben-Hadeln dör Fusion to de ne’e Volksbank Stood-Cuxhoben tohoopgahn. 2013 stünnen de beiden Vörstänn Dunker un Porth vör Gericht. De Volksbank harr 1998/1999 en Mehrfamilienhuus finanzeert, dat gegen dat Borecht verstött. Dat harr de Boherr ok weten un dat Huus liekers boot. De Stadt Cuxhoben hett in’n Januar 2006 den Boherrn denn opfeddert, dat dat Huus afreten warrt. De Boherr hett sik dor gegen wehrt, aver de Stadt wull dat
Almelo is ne Stadt in de Nedderlannen in de Region Twente in de Provinz Oaveriessel, de eerste Stadt in de Reeg vun de dree Städer Almelo-Hengel-Eanske. De Stadt hett 72.945 Inwahner (Stand: 31. Januar 2019). Disse Artikel is man blots en Stubben. Du kannst Wikipedia helpen un em verbetern.
De Forst Ooldkeden weer en Naturschuulrebeed bi Ooldkeden in de Gemeen Wingst, Landkreis Cuxhoben, Neddersassen. Dat Naturschuulrebeed mit dat Kennteken NSG LÜ 067 weer 19 Hektar groot. Dat leeg süden von Kumbarg an’n Rand von de Wingst un schull en Kolonie von Fischreihers schulen, de dor leevt hett. De Vagels hebbt in de olen Füchten bröödt, de dor stahn hebbt. De Füchten hebbt dör den Schiet von de Reihers, dör Storm un dör Borkenkävers düchtig wat mitkregen un müssen rümmaakt warrn. De Reihers sünd dor nu nich mehr to finnen. Dat Rebeed is an’n 6. Mai 1977 ünner Naturschuul stellt worrn. Disse Status hett in’n Juli 2012 denn wedder ophöört. Tostännige ünnere Naturschuulbehöörd weer de Landkreis Cuxhoben. Verordnung des Landkreises Cuxhaven, Amtsblatt von’n Landkreis Cuxhoben Nr. 34 von’n 23. August 2012. Opropen an’n 27. September 2012. Koordinaten:53° 45′ N, 9° 3′ O
Ooldkeden (hoochdüütsch Altkehdingen) is en Oort in de Gemeen Wingst (Samtgemeen Land Hadeln) in’n Landkreis Cuxhoben, Neddersassen. Ooldkeden liggt an de Noordwestkant von de Wingst. In’n Noordwesten löppt de Neehuus-Bülkauer Kanaal an dat Dörp langs. Bi Ooldkeden liggt ok de Forst Ooldkeden, de von 1977 bet 2012 ünner Naturschuul stünn. De Naveröörd sünd Westercaadwisch in’n Noorden, Kumbarg in’n Noordoosten, Höden in’n Oosten, Watermöhl in’n Süüdoosten, Westerhamm un Tollboom in’n Süden, Oppeln in’n Süüdwesten un Au in’n Westen. Bi Ooldkeden hett de Jöödsche Karkhoff in de Wingst legen, de von 1767 bet 1926 bruukt worrn is. Ooldkeden is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. Ooldkeden liggt an de Kreisstraat 22, de in’n Noorden in Kumbarg an de Bundsstraat 73 ran löppt un in’n Süden bi Tollboom an de K 21. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 26 Kilometer in’n Noordwesten von Ooldkeden an de B 73. De nächste Bahnhoff is de Bahnhoff Kumbarg an de Nedderelvbahn von Cuxhoben na Hamborg. C. H. Jansen: Statistisches Handbuch des Königreichs Hannover. 1824, Sied 328: http://books.google.de/books?id=tG0AAAAAcAAJ&pg=PA328
Höden (hoochdüütsch Höden) is en Oort in de Gemeen Wingst (Samtgemeen Land Hadeln) in’n Landkreis Cuxhoben, Neddersassen. Höden liggt an de Noordoostkant von de Wingst. De Naveröörd sünd Voigtding in’n Noordoosten, Öberndörp in’n Oosten, Watermöhl un Dobrook in’n Süden, Westerhamm un Tollboom in’n Süüdwesten, Ooldkreden in’n Westen un Kumbrg in’n Noordwesten. Höden is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. In Höden liggt de Kamelientucht von Peter Fischer, de mit en Schaugoorn verbunnen is. De Tüchter tellt to de wichtigsten Kamelientüchters op de Welt. In Höden liggt dat Swemmbad Wingst. Höden liggt bi de Bundsstraat 73, de in’n Noordwesten över Kumbarg, Neehuus un Oterndörp na Cuxhoben löppt un in’n Süüdoosten över Hemmoor/Warstood/Basbeek na Stood. Lüttjere Straten loopt ans na Ooldkeden, Tollboom un Westerhamm. De nächste Bahnhoff is de Bahnhoff Wingst in Watermöhl an de Nedderelvbahn von Cuxhoben na Hamborg.
Tollboom (hoochdüütsch Zollbaum) is en Oort in de Gemeen Wingst (Samtgemeen Land Hadeln) in’n Landkreis Cuxhoben, Neddersassen. Tollboom liggt an de Westkant von de Wingst. In’n Westen löppt de Neehuus-Bülkauer Kanaal an dat Dörp langs. De Naveröörd sünd Ooldkeden un Kumbarg in’n Noordoosten, Höden un Watermöhl in’n Oosten, Westerhamm un Bargkamp in’n Süüdoosten, Grift in’n Süden, Oppeln in’n Süüdwesten un Au in’n Noordwesten. De Naam kummt dorvon, dat dor fröher an de Grenz von dat Kaspel Oppeln na dat Kaspel Kumbarg en Tollboom stahn hett. An dissen Tollboom hett later dat Gasthuus Butt stahn. Tollboom is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. De Schützenvereen Wingst-Tollboom is 1910 grünnt worrn un fiert jümmer an’t eerste Wekenenn in’n Juli sien Schützenfest. Tollboom liggt an de Kreisstraat 21, de in’n Westen na Bülkau an de Landsstraat 144 ran löppt un in’n Süüdoosten över Westerhamm, Bargkamp, Süderbusch, Ellerbrook un Wittenmoor na Bröckelbeek löppt. Na Noorden löppt von Tollboom de K 22, de in Kumbarg an de Bundsstraat 73 rangeiht. De nächste Bahnhoff is de Bahnhoff Kumbarg an de Nedderelvbahn von Cuxhoben na Hamborg. C. H. Jansen: Statistisches Handbuch des
Drangst is en Dörp un Oortschop in de Gemeen Geestland in’n Landkreis Cuxhoben, Neddersassen mit 1477 Inwahners. Drangst liggt in en Rebeed von Masch, Moor un Geest. de Oort is von üm un bi 6,45 km² Holt ümgeven, wat een von de gröttsten Büsch in dat Elv-Werser-Dreeeck is. An’n Noordoostrand von dat Dörp liggt dat Naturschuulrebeed Ahlershorst. De Noordoosten von Drangst warrt sien Water över den Hemendörper Aftog na’n Fickmöhlener Randkanaal loos, de Süüdwesten över den Wehdener Randgraven na de Grote Beek. De Naveröörd sünd Stüh in’n Noorden, Fickmöhlen in’n Noordoosten, Beers in’n Oosten, Alfst in’n Süüdoosten, Elm in’n Süden, Laven in’n Süüdwesten, Wehden un Debst in’n Westen un Hemendörp in’n Noordwesten. De öllsten Funnen in Drangst sünd de över 100 Hünengräver. De Hünenbedden von Drangst ut de Jungsteentied twüschen 3500 un 2800 v. Chr. sünd in’t Knüppelholt in’n Westen von Drangst to finnen. Drangst kummt an’n 24. August 1312 as Dranckestede toeerst in de Oorkunnen vör, as Hinnerk von Elm sien Huus un Land an dat Klooster Olenwoold för teihn Mark verpannt hett. De Naam von dat Dörp kummt wohrschienlich von en Steed, an de dat Veh supen kunn (Drank-Steed). 1942 hebbt se in’n Tweten Weltkrieg in’t Knüppelholt en
Hartwig Steenken (* 23. Juli 1941 in Twustern; † 10. Januar 1978 in Hannober) weer en düütsch Springrieder. He gellt noch hüüd as en vun de best Stilisten in Springsaddel vun all Tieden. Sien gröttsten Spood harr he tosommen mit de Mähr Simona, mit de he ünner annern 1974 in Hickstead Weltmeester wurr. He hett ok en dunkelbruun Hannoveraner Wallach as Springpeerd utbildt, de nah sien Dood ünner Paul Schockemöhle as Deister en vun de spoodriekst Springpeer vun de Welt wurr. Hartwig Steenken is an’ 10. Januar 1978 up de Intensivstatschoon vun de Medizinisch Hoochschool Hannover storven, nahdem he siet en Autounfall in Juli 1977 in Kolenweie in’t Koma leeg. Olympisch Spelen 1972 in München: Goldmedaille Mannschap, up Simona (gemeensam mit Hans Günter Winkler, Gerd Wiltfang un Fritz Ligges) Weltmeesterschap 1974 in Hickstead: Goldmedaille Eenzel up Simona Europameesterschap 1971 in Aken: Goldmedaille Eenzel up Simona 1975 in München: Goldmedaille Mannschap, Sülvermedaille Eenzel up Erle wiedere dreemal Düütsch Meester (1969, 1970, 1973) jeweils up Simona 1973 Sieger vun dat Düütsch Springderby in Hamborg up Simona 1974 Sieger vun dat Düütsch Springderby in Hamborg up Kosmos Hartwig Steenken in de Datenbank vun Sports-Reference.com (engelsch) Utführlich Artikel to dat Leven vun Hartwig Steenken
Rebecca betekent Rebecca, en Vörnaams för Fronslüüd, Rebecca, Roman vun Daphne de Maurier ut dat Johr 1938, Rebecca, US-amerikaanschen Speelfilm vun Alfred Hitchcock na den Roman ut dat Johr 1940, Rebecca, philippienschen Film ut dat Johr 1952, Rebecca, indischen Film ut dat Johr 1963, Rebecca, brietsch-düütsche Feernseh-Minireeg na den Roman ut dat Johr 1997, Rebecca, düütsch Musical na den Roman ut dat Johr 2006, Rebecca, japaansche Musikgrupp. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
bit 863 Karl (Burgund), König vun Burgund 859–866 Karl dat Kind, König vun Aquitanien 977–991 Karl (Nedderlothringen), Hartog vun Frankriek 1182–1209 Karl (Rothenborg), Hartog vun Rothenborg 1441–1446 Karl (Viana), König vun Viana 1467–1477 Karl de Stolte, Hartog vun Burgund 1492–1538 Karl vun Egmond, Hartog vun Geldern 1534–1561 Karl (Anholt), Först vun Anholt 1588–1640 Karl (Lothringen-Guise), Hartog vun Lothringen-Guise 1649–1711 Karl (Hessen-Wanfried), Landgraaf vun Hessen-Wanfried 1670–1730 Karl (Hessen-Kassel), Landgraaf vun Hessen-Kassel 1682–1745 Karl (Württemberg-Bernstadt), Hartog vun Württemberg-Bernstadt 1712–1775 Karl (Nassau-Usingen), Först vun Nassau-Usingen 1758–1763 Karl (Kurland), Hartog vun Kurland un Semgallen 1831–1848 Karl (Hohenzollern-Sigmaringen), Först vun Hohenzollern-Sigmaringen Karl de Böse is Karl II. (Navarra), König vun Navarra Karl de Dicke is Karl III. (Oostfrankenriek), Kaiser Karl de Eddelsinnige is Karl III. (Navarra), König vun Navarra Karl de Troschullige is Karl III. (Frankriek), König vun Frankreich Karl de Gode is Karl I. (Flannern), Graaf vun Flannern Karl de Grote is Kaiser Karl I. Karl de Kahle is Kaiser Karl II. Karl de Schöne is Karl IV. (Frankriek), König vun Frankriek Karl de Wiese is Karl V. (Frankriek), König vun Frankriek Karle mit de Tasch is Karl II. (Baden-Durlach), Markgreve vun Baden Karl (Binneröösterriek) (ok: Karl vun Öösterriek; ok: Karl de Postume; 1590–1624),
Flögeln is en Dörp un Oortschop in de Gemeen Geestland in’n Landkreis Cuxhoben, Neddersassen mit 637 Inwahners. Blangen Flögeln sülvs höört ok de lüttje Oort Stüh mit to de Oortschop. Flögeln liggt an’n Flögelner See. Bi dat Dörp liggt de Naturschuulrebeden Ahlenmoor (mit Dahlmer See, Haalmer See un Ahlen-Falkenbarger Moor), Achter de Dränk in’t Flögelner Holt un Huuss in’t Flögelner Holt. De Naveröörd sünd Westerwannen, Osterwannen un Suurlee in’n Noorden, Mehmstood un Steenau in’n Noordoosten, Beers in’n Süden, Fickmöhlen, Drangst un Hemendörp in’n Süüdwesten, Niewohl in’n Westen un Ahlen-Falkenbarg in’n Noordwesten. De Navergemenen sünd de Gemeen Wannen in’n Noorden, Steenau in’n Oosten, Beers in’n Süden, Drangst op en lütt Enn in’n Süüdwesten un Langen in’n Westen. De öllsten Funnen in Flögeln sünd en Reeg Hünengräver, de vondaag dör den Vörgeschichtspadd Flögeln opslaten sünd. Bi disse Funnen höört ok de Steenkist von Flögeln mit bi. Flögeln kummt 1204 as Vlogeling toeerst in de Oorkunnen vör. In’n Eersten Weltkrieg sünd 19 Soldaten ut Flögeln fullen oder vermisst un in’n Tweten Weltkrieg 54. Von 1971 bet 1986 hebbt Archäologen von dat Neddersassische Institut för histoorsche Küstenforschung in Willemshoben in de Siedlungskamer von Flögeln graavt un dor Wahnsteden ut de Tied von de jüngere
Hagen weer en Gemeen in’n Landkreis Cuxhoben in Neddersassen mit 3805 Inwahners. De Sitt von de Samtgemeen Hagen weer ok in de Gemeen Hagen. De Navergemenen weren Braamst in’n Noordwesten, Wolsbuddel in’n Süden, Uthleer in’n Süüdwesten, Sands op en lütt Stück in’n Westen un Driftseth in’n Noordwesten. De Gemeen Hagen hett sik an’n 1. März 1974 ut de Gemenen Hagen, Dörphagen un Kassbrook billt. Von 1971 af an weer de Gemeen Deel von de Samtgemeen Hagen. An’n 1. Januar 2014 is de Gemeen Hagen denn tohoop mit de ganze Samtgemeen Hagen oplööst un Deel von de ne’e Gemeen Hagen worrn. Dat Wapen von de Gemeen wiest op sülvern Grund en gröne Eek mit acht gollen Eckern. De Eek driggt en lütter Wapenschild mit roden Grund un twee sülvern Bremer Slötels. Hagen. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Gemeen (hoochdüütsch)
Delbarestivale – meestens kört as Delba oder Delbar betekent – is en Appelsort, de in de Boomschool Delbard in de Gemeend Malicorne / Kanton Commentry in Frankriek ut en Krüüzung vun Stark Jon Grimes un Golden Delicious entstahn is un siet 1982 verbreedt wurr. Dat hannelt sück um en meest as Tafelappel bruukt Sömmerapel, de af Midden August riep un bit Oktober/November lagerfähig is. De Appel hett en middlere bit groot Grött, is hooch baut un is faken walzenförmig. De Sort hett en glatt Schill mit grööngeel Grundfarv un up de vun de Sünn anschiend Siet röötlich Striepen. De Smack is aromatisch, sööt-mildsuer. De starkwassen Boom vertwiegt sück blots swack un sien Äste gaht steil nah baben. De neegt stark to Alternanz. De Sort wurrd hööftsächlich in’ Erwerbsanbau plant. Wegen hör Krankheitsanfälligkeit (Schorf, Mehldau, Spinnmilben etc.) is de Sort för den extensiven Anbau (to’n Bispeel in’ Huusgorden) nich to bruuken. Dat gifft mit Ambassy, Celeste, Bruggers Festivale, Eversdijk, Monidel, Apache un Sissired eenig Mutanten vun Delbarestivale, de in hör Eegenschapen afwieken. Manfred Fischer: Farbatlas Obstsorten, Ulmer Verlag, Stuttgart 2003, ISBN 3-8001-5547-8. http://www.vbogl.de/Obstsorten/Tafelsorten/Delbarestivale.html http://www.lwg.bayern.de/gartenbau/obstbau/17643/linkurl_0_10.pdf (PDF-Datei; 344 kB) http://obstgrossmarkt-grimm.de/apfel/delbarestivale.htm http://www.fueglister.ch/produkte/details.aspx?SortenID=111 List vun de Appelsorten
Jonathan Hivert (* 23. März 1985 in Cambray-les-Tours) is en franzöösch Radrennfohrer. Jonathan Hivert wurr 2003 in de Junioren-Klass sowohl bi den Cyclocross, as ok in’t Straatenrennen franzöösch Viezmeester. 2005 belegg he bi dat U23-Rennen Paris-Mantes-en-Yvelines ok noch en tweeten Platz. Gegen Enn’ vun de Saison fohr he bi dat ProTour-Team Crédit Agricole as Stagiaire. Siet 2006 weer he Hivert Profi bi den franzööschen Rennstall. 2009 geev he en Een-Johr-Gastspeel bi Skil-Shimano un wessel dornah to Saur-Sojasun. 2008 een Deelstreck Circuit de Lorraine 2010 Grand Prix de la Marseillaise 2011 een Deelstreck Ruta del Sol Paris-Troyes Klasika Primavera 2012 een Deelstreck Tour de Romandie 2013 Gesamtwertung Étoile de Bessèges twee Deelstrecken Vuelta a Andalucía 2017 Gesamtwertung, Punktewertung un een Deelstreck Vuelta a Castilla y León 2018 Gesamtwertung, Punktewertung un twee Deelstrecken Tour du Haut-Var een Deelstreck Paris–Nizza Tour du Finistère 2006 Crédit Agricole 2007 Crédit Agricole 2008 Crédit Agricole 2009 Skil-Shimano 2010 Saur-Sojasun 2011 Saur-Sojasun 2012 Saur-Sojasun 2013 Sojasun 2014 Belkin-Pro Cycling Team 2015 Bretagne-Séché Environnement 2016 Fortuneo-Vital Concept 2017 Direct Énergie 2018 Direct Énergie Jonathan Hivert up Radsportseiten.net
The Trouble with Harry is de Titel vun en US-amerikaansche Filmkummedie ut dat Johr 1955 vun den Speelbaas Alfred Hitchcock, de prägt is vun Hitchcock sien swarten Humor. Dat Dreihbook baseert op den gliek nöömten Roman vun Jack Trevor Story. An en sünnigen Harvstdag in en lütt Dörp in Vermont sünd unafhangig vun’anner mehrere vun de teemlich schrulligen Inwahners in’n Woold ünnerwegens, woneem se unvermodens op en Mann drapen doot, de doot an’n Rand vun’n Woold op’n Hövel liggen deit. Bi warrt en Breef funnen, ut den kloor warrt, dat de Liek „Harry“ heten deit. Jeedeen vun de Dörpinwahners hett sien egen Intresse doran, dat de Polizei nix vun de Liek wies warrt. Dor is toeerst de pensioneerte Kaptein un Hobbyjager Albert Wiles, de glöövt, dat he Harry ut Versehns doodschaten hett, as ok de olle Jumfer Ivy Gravely, de bang is, dat se Harry mit den iesern Afsatz vun ehrn Schoh doothaut hett, as se sien Versöken, ehr to bedrängen afwehren wull. Sien – quanswiese– Ehfro Jennifer Rogers glöövt dorgegen, dat se em mit en Melkbuddel den döötlichen Slag op de Steern verpasst hett. De Maler Sam Marlowe, de sik intwüschen in Jennifer verkeken hett, glöövt nu wedder, dat
Karl VI. Franz Joseph Wenzel Balthasar Johann Anton Ignaz (* 1. Oktober 1685 in Wien; † 20. Oktober 1740 ok dor) weer vun 1711 bit 1740 Kaiser vun dat Hillge Röömsche Riek un Erzhartog vun Öösterriek. Bovendem weer he Souverän vun de Habsborgschen Arvlannen: As Karl III. (ungaarsch III. Károly) weer he König vun Ungarn un Kroatien, as Karl II. (tschechisch Karel II.) König vun Böhmen, as Karl III. (spaansch Carlos III.) weer he utsocht for den Throon vun Spanien un, dör den Freden vun Utrecht weer he vun 1713 bit 1720 unner den Naam vun Karl III. (italieensch Carlo III.) ok König vun dat Königriek Sardinien un vun 1720 af an as Karl IV. (italieensch Carlo IV.) König vun Sizilien. He hett sik in den Krieg um de Spaansche Kroon nich dörsetten konnt. Man en groten Deel vun de spaanschen Gemarken in de Nedderlannen un in Italien sünd denn doch an Öösterriek kamen. He höör to dat Huus Habsborg. In siene Tied as Kaiser is de Pragmaatsche Sanktschoon upstellt wurrn. Dor is in fast leggt wurrn, dat de Habsborger Länner un Kronen „up ewig ungedeelt“ blieven schollen un dat ok Froenslüde den Throon kamen dröffen. Bovendem is dor de
Pragmaatsche Sanktschoon betekent Pragmaatsche Sanktschoon, na dat Röömsche Recht en Kaiser (oder König) sien fierlichen Akt vun Gesettgeven, Pragmaatsche Sanktschoon (1438), Pragmaatsche Sanktschoon vun Bourges), rutgeven vun König Karl VI. vun Frankriek. He hett dor de franzöösche Karken meist heel un deel in de Hand vun den König mit brocht, Pragmaatsche Sanktschoon (1549), rutgeven vun Kaiser Karl V. Dor warrt in bestimmt, dat de Spaanschen Nedderlannen „up ewig ungedeelt“ arvt weern schollen, Pragmaatsche Sanktschoon (1713), rutgeven vun Kaiser Karl VI. Dor warrt in bestimmt, dat siene Döchter Maria Theresia un Maria Anna Vorrang hebben schollen bi de Throonfolg, Pragmaatsche Sanktschoon (1830), rutgeven vun König Ferdinand VII. vun Spanien. Dor warrt in kunnig maakt, dat sien Vadder 1789 dat Saalsche Gesett afschafft harr. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Pragmaatsche Sanktschoon vun 1713 weer en Gesett, dat de Röömsch-düütsche Kaiser Karl VI. fierlich rutgahn laten hett. Dor hett he in bestimmt, dat de Habsboger Länner „up ewig ungedeelt“ blieven schollen un dat de Throon vun dat Hillge Röömsche Riek arvt weern konn vun siene Dochter Maria Theresia. Karl VI. hett de wichtige Mächte in Europa dor vun to overtügen wüsst, dat se de Pragmaatsche Sanktschoon annahmen hefft. 1740 is he ohne männliche Nafolgers sturven. Siene Dochter Maria Theresia is denn avers toeerst doch nich vun all Sieten as Arv vun de Habsborger Länner annahmen wurrn. De Krieg um de Nafolg in Öösterriek is utbraken un eerst 1748 is Maria Theresia annahmen wurrn, nadem de Verdrag vun Aken unnertekent wurrn weer.
En Pragmaatsche Sanktschoon, (up Latiensch: Sanctio pragmatica/Pragmatica sanctio) is in dat Röömsche Recht in de Late Antike en Gesett, dat de Kaiser in en fierlichen Akt rutgahn lett. Normolerwiese hannelt sik dat bi sanctiones pragmaticae um Orders vun den Kaiser, de sik mit sunnerliche Fäll befaten doot, oder wo de Kaiser Regeln upstellt for bestimmte Lüde oder for en bestimmt Rebeet. Ganz akraat kann een gor nich seggen, wie sik en Pragmaatsche Sanktschoon verschelen deit vun annere Aktschonen, wo de Kaiser mit Recht setten deit. De Begreep is vun dat 5. Johrhunnert an to finnen, man dat lett, as wenn Konstantin de Grote em toeerst bruukt harr. Ut de Antike is de sanctio pragmatica pro petitione Vigilii vun Kaiser Justinian I. hüdigendags noch an'n meisten bekannt. Dor hett de Kaiser siene Gesettböker (Codex, Digesten, Institutschonen]] in dat Johr 554 in Italien mit in Kraft sett, nadem he Italien ut de Ostgoten ehre Hand reten harr. Dor hett he ok in gellen laten, wat ostgootsche Herrschers in dat Johr 500 an Senat un Volk vun Rom Land verschenkt harrn. Man wat Totila anordent harr, dat is dor in torüch nahmen wurrn. In dat Middeloller un´in de fröhe Nutied is de Begreep,
NGC is afkört för National Geographic Channel, en Spartensenner vun den Medienkunzern News Corp., National Guideline Clearinghouse, Datenbank för Leitlienen vun’t US-amerikaansche Gesundheitsministerium, New General Catalogue, en astronoomschen Kataloog vun Nevels, Steernhopens un Galaxien, Nintendo GameCube, Videospeelkonsool vun Nintendo. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Röömsch Recht is toeerst mol de Naam vun dat Recht, so as dat in de Antike in de Stadt Rom un in dat Röömsche Riek gullen hett. De Borns vun dat antike röömsche Recht sünd in den Corpus Iuris Civilis tohopensammelt wurrn. In dat Middeloller sünd se, sunnerlich in Bologna, wedder funnen wurrn un sünd denn bit in dat 19. Johrhunnert in de meisten Staten in Europa ankeken wurrn as de Borns vun dat Recht, wo een sik an to holen hett. Vundeswegen kann ok dat Recht, dat in't Middeloller un in de fröhe Nutied in Europa gullen hett, röömsch Recht nömmt weern. Wieldes de Römers allerhand Inventschonen, de dat in de Antike geev, man bloß afkeken harrn vun de olen Greken, hefft se dat röömsche Recht ganz alleen tostanne brocht, ohn greeksche Vorbiller. Man Begreepe un Argumentatschonen ut de greeksche Philosophie hefft dor denn doch en Rull bi speelt, as dat röömsche Recht tohopenstellt wurrn is. De Wetenschop vun dat röömsche Recht, warrt just so, as de röömsche Philologie Romanistik nömmt.
Dat Corpus Iuris Civilis (CIC oder, um dat mit dat Karkenbook Corpus Iuris Canonici ut’neen to holen, ok CICiv, up Platt: "Bestand vun dat Zivilrecht") sünd Gesettböker, de in’n Updrag vun Kaiser Justinian in de Johre vun 528 bit 534 n. Chr. tohopenstellt wurrn sünd. Dat Leit hett dor de quaestor sacri palatii Tribonianus bi harrt. Düsse Böker sünd de Codex Iustinianus, de toeerst 529 rutkamen is un mit de 2. Uplage vun 533 as Gesett in Kraft weer, de Institutiones Iustiniani, de 533 rutkamen sünd, un de Digesten oder ok Pandekten, de ok 533 rutbrocht wurrn sünd. Gegen Enn vun dat Johr 534 is noch mol en nee Utgave vun den Codex Iustinianus rutkamen. Dor hannelt sik dat um de Verschoon bi, de wi hüdigendags noch kennen doot. De Codex Iustinianus faat ollere Edikte vun de röömschen Kaisers vun de Tied vun Hadrian af an tohopen. De Institutiones weern ollere Lehrböker, over de nochmol hengahn wurrn weer, un de Digesten un Pandekten weern de Schriften vun de olleren röömschen Juristen. To den Corpus Iuris Civilis höört bovendem noch de Gesette, de Justinian kunnig maakt hett, nadem dat Book feerdig weer (Novellae). Se sünd an un for sik bloß privat